कहानी जिस तरह दिल्ली में शुरू हुई, उसने वहीं से जो गजब रफ्तार पकड़ी, वह मुंबई में उसके अंत तक बनी रही । खास तौर से कहना चाहूंगा कि दिल्ली वाले हिस्से में - जिस में विमल मौजूद ही नहीं था - मुझे विशेष आनंद आया । वहां का एक एक प्रसंग बेहद जानदार लगा, खास तौर से गरेवाल और कौल का जेल वैन से भागने का पूरा प्रसंग ! हैरान हूं कि बिना विमल की मौजूदगी के आप दिल्ली वाले हिस्से को इतना रोचक, इतना रोबदार बना पाये । सच में ये काम बस आपके ही बस का था ।